b'\n_START_ARTICLE_\nKontinentu dreifs\n_START_PARAGRAPH_\nKontinentu dreifs ir Zemes kontinentu p\xc4\x81rvieto\xc5\xa1an\xc4\x81s attiec\xc4\xabb\xc4\x81 pret citiem kontinentiem. Kontinentu dreifa teorija bija par pamatu m\xc5\xabsdienu pl\xc4\x81t\xc5\x86u tektonikas teorijai, kas Zemes garozas att\xc4\xabst\xc4\xabbas un kust\xc4\xabbas principus izskaidro piln\xc4\xabg\xc4\x81k nek\xc4\x81 kontinentu dreifa teorija. \xc5\xa0\xc4\xabs teorijas aizs\xc4\x81kumi mekl\xc4\x93jami jau 16. un 17. gadsimta p\xc4\x93tnieku idej\xc4\x81s, ta\xc4\x8du noformul\xc4\x93ja to Alfr\xc4\x93ds V\xc4\x93geners 1912. gad\xc4\x81. V\xc4\x93genera teorija paredz\xc4\x93ja, ka m\xc5\xabsdienu kontinenti ir sena, vienota superkontinenta (Pangejas) da\xc4\xbcas, kas tam sa\xc5\xa1\xc4\xb7e\xc4\xbcoties, simtiem miljonu gadu ilg\xc4\x81 laik\xc4\x81 pak\xc4\x81peniski, l\xc4\x93ni att\xc4\x81lin\xc4\x81j\xc4\x81s, jeb dreif\xc4\x93ja cita no citas.'